મને ઘર બાંધે  મને વર બાંધે મને  મૈયરની  મધુવેલ  બાંધે ઓ રે સૈયરની સંગસેલ બાંધે  હાથે  કંકણ કંઠે નવસર ચરણે ઓ  ઝાંઝર બાંધે  કમ્મરે  કાંધે  સાંધે સાંધે આંખે બાંધે  પાંખે  બાંધે અકલવિકલ અંતરને ઓ સ્વર બાંધે  વિસ્વર બાંધે  ઉપર નીચે કસકસી ઓ પંડના બાંધે પારકાં બાંધે અહીંતહીં ઓ ચસચસી સહુ કોરથી બાંધે  શૂલથી વીંધી ફૂલથી બાંધે ફૂલથી વીંધી શૂલથી સાંધે  કેમ રે સાંધે કોણ ઓ અગનબંધ આ બાંધે - સુંદરજી બેટાઈ